Case ID: 1077998
Sentence 26: Kassasiya instansiyası məhkəməsi kassasiya şikayətinin dəlillərini müzakirə edib, apellyasiya instansiyası məhkəməsinin maddi, prosessual hüquq normalarının tələblərini hazırki mülki mübahisəyə düzgün tətbiq etməsini yoxlayıb hesab edir ki, iddia ərizəsini təmin etmiş birinci instansiya məhkəməsinin qətnaməsini dəyişdirilmədən saxlamaqla apellyasiya instansiyası məhkəməsi düzgün nəticəyə gəlmiş və sadalanan maddi hüquq normalarının tələblərini hazırki mülki mübahisəyə düzgün tətbiq etmişdir.Cavabdeh kassasiya şikayətində apellyasiya instansiyası məhkəməsinin işə baxarkən maddi, prosessual hüquq normalarının tələblərini pozmasını, düzgün tətbiq etməməsini, borclu xx onu aldadıb, etibarından sui-istifadə edib dələduzluq etməsini, bu barədə Bakı şəhəri, Suraxanı rayon prokuroru tərəfindən Cinayət Məcəlləsinin 178.3.2-ci maddəsi üzrə cinayət işi başlamasını, istifadəsində digər yaşayış sahəsinin olmamasını, ipoteka predmetinin bazar qiymətinin 100.000 manatdan artıq olmasını, bank tərəfindən evin çox aşağı qiymətə, yəni 51.000 manata satın alınmasını və bununla da evə olan hüquqlarının pozulmasını və sair göstərsə də, apellyasiya instansiyası məhkəməsinin hansı maddi, prosessual hüquq normalarının tələblərini pozmasını, düzgün tətbiq etməməsini, işin hansı faktiki halları üzrə səhv nəticəyə gəlməsini kassasiya şikayətində əsaslandırmayıb və etirazının əsası kimi istinad etdiyi halları təsdiq etmək üçün məhkəməyə heç bir sübut təqdim etməyib.